- ఆర్‌బీఐ పరపతి విధాన సమీక్షపై
విశ్లేషకుల మాట
- ఆశగా మదుపరులు, పారిశ్రామిక వర్గాలు..
- అలాంటివి తక్కువేనంటున్న దిగ్గజ బ్యాంకులు
న్యూఢిల్లీ: ఆర్థిక రంగంలో మందగమన ఛాయలు పెరుగుతున్న నేపథ్యంలో భారతీయ రిజర్వు బ్యాంక్‌ (ఆర్‌బీఐ) మంగళవారం నిర్వహించనున్న ద్రవ్య పరపతి విధాన సమీక్షలో కీలక వడ్డీరేట్లు తగ్గించేలా పలు చర్యలు ఉంటాయని మదుపరులు, మార్కెట్లు, పారిశ్రామిక వర్గాలు ఆశగా ఎదురు చూస్తున్నాయి. అయితే ఈ విషయమై ఆర్థిక రంగ విశ్లేషకులు మాత్రం ద్వంద్వ వాదనలను వినిపిస్తున్నారు. వడ్డీరేట్లు తగ్గించేలా పరిస్థితుల ఒత్తిడి ఆర్‌బీఐపై ఉన్నందున వడ్డీ రేట్ల కోత తప్పక ఉంటుందని కొన్ని వర్గాలు చెబుతుండగా. మరికొందరు మాత్రం రిటైల్‌ ద్రవ్యోల్బణం అధికంగా ఉన్నందున కేంద్ర బ్యాంకు అటువంటి చర్యలను చేపడుతుందన్న ఆశలు లేవన్న వాదన వినిపిస్తున్నారు. ఎక్కువ మంది బ్యాంకర్లు, విశ్లేషకులు మాత్రం కేంద్ర బ్యాంక్‌ ఆర్‌బీఐ మంగళవారం జరిపే పరపతి విధాన సమీక్షలో వడ్డీరేట్లను తగ్గించే ఆవకాశాలు తక్కువేనని చెబుతున్నారు. కాగా భారత పారిశ్రామిక వర్గాలు మాత్రం టోకు ధరల ద్రవ్యోల్బణం తక్కువగా ఉండడం, పారిశ్రామిక ప్రగతి పడకేయడం తదితర కారణాల వల్ల తాజా సమీక్షలో ఆర్‌బీఐ తప్పక వడ్డీరేట్లను తగ్గించాల్సి ఉంటుందన్న వాదనను వినిపిస్తున్నారు. మరోవైపు ప్రభుత్వం కూడా వృద్ధికి ఊతం ఇచ్చేలా ఆర్‌బీఐ కొంత వడ్డీరేట్లను తగ్గించాలనే కోరకుంటోంది. గత జూన్‌లో రిటైల్‌ ద్రవ్యోల్బణం ఎనిమిది నెలల గరిష్ఠ స్థాయిని తాకి 5.4 వద్ద నిలిచింది. కాగా, అదే నెలలో డబ్ల్యూపీఐ మాత్రం -2.4 శాతంగా నిలిచింది. వడ్డీ రేట్లలో నిర్ణయానికి గాను బ్యాంక్‌ సీపీఐని ప్రామాణికంగా తీసుకుంటుంది. కాగా, ఆర్‌బీఐ వడ్డీరేట్లను తగ్గించేందుకు ఆవకాశం ఉందని ఆయితే అనిశ్చితి నెలకొని ఉన్న ప్రస్తుత తరుణంలో ఆర్‌బీఐ ఆ దిశగా అడుగులు వేస్తుందో లేదో చూడలని కొందరు బ్యాంకర్లు అభిప్రాయపడుతున్నారు. గత జూన్‌లో నిర్వహించిన పరపతి విధాన సమీక్షలో ఆర్‌బీఐ రెపోరేట్‌ను వరుసగా మూడోసారి 0.25 శాతం మేర తగ్గించిన సంగతి తెలిసిందే.
కోతలుండకపోవచ్చు..
'ఆర్‌బీఐ తాజా పరపతి విధాన సమీక్షలో వడ్డీరేట్లను తగ్గిస్తుందని నేను భావించడం లేదు.. టోకు ధరల ద్రవ్యోల్బణం (డబ్ల్యూపీఐ) ప్రతికూలంగా ఉంది. ఆహారోత్పత్తుల ధరల పెరుగుదల కారణంగా వినియోగదారు ధరల ద్రవ్యోల్బణం (సీపీఐ) మాత్రం కొంత పైకి ఎగిసింది. సీపీఐని ఆర్‌బీఐ ప్రామాణికంగా తీసుకుంటున్నందున వడ్డీ రేట్లలో కోతలు ఉండకపోవచ్చు.
- అరుంధతీ భట్టాచార్య. భారతీయ స్టేట్‌ బ్యాంక్‌, ఛైర్మన్‌
'యథాతథ స్థితియే..'
'ఆర్‌బీఐ యథాతథ పరిస్థితినే కొన సాగించవచ్చు. గత సమీక్షతో పోలిస్తే మంగ ళవారం నిర్వహించనున్న సమీక్షలో పెద్దగా మార్పులు ఏమి ఉండవనిపిస్తోంది. దేశంలో రుతుపవనాల కదలికలను, వర్షాభావ పరిస్థితులను ఆర్‌బీఐ దగ్గరగా గమననిస్తోంది.దేశంలో బాగా వర్షాలు కురిసినట్లు గానీ.. వర్షాభావం నెలకొన్న ట్లుగానీ సూచనలు కనిపించడం లేదు.
- రంజన్‌ ధావన్‌, సీఈఓ, ఎండీ, బ్యాంక్‌ ఆఫ్‌ బరోడా
ఊహించి చెప్పడం కష్టమే..
'భారతీయ రిజ ర్వు బ్యాంక్‌ ఎలాం టి నిర్ణయం తీసుకు ంటుందన్నది ఊహిం చడం కష్టమే. అయితే వడ్డీరేట్లు మాత్రం అధోముఖ ధోరణి లోనే ఉన్నాయి. ఆర్‌బీఐ ఈ ఆర్థిక సంవత్సరంలో 25-50 బేసిస్‌ పాయింట్ల మేర వడ్డీరేట్లను తగ్గిస్తుందని అంచనా వేస్తున్నాము.'
పరేష్‌ సక్తాంకర్‌, డిప్యూటీ మేనేజింగ్‌ డైరెక్టర్‌, హెచ్‌డీఎఫ్‌సీ.
ముందుగానే ప్రకటిస్తే వృద్ధికి దన్ను..
'ఈ ఆర్థిక సంవత్సరంలో ఆర్‌బీఐ వడ్డీరేట్లను 0.25-0.50 శాతం మేర తగ్గిస్తుందన్న మేము భావిస్తున్నము. తగ్గింపు అనివార్యమైనపుడు దానిని ముందుగానే ప్రకటిస్తే అది పరిశ్రమ వర్గాలకు, ఆర్థిక వ్యవస్థ వృద్ధికి దోహదం చేస్తుంది'. దేశంలో రుతుపవనాల విస్తృతి ఇప్పటి వరకు బాగానే ఉంది. వ్యవసాయంపై ఇప్పటి వరకు పెద్దగా ప్రతికూల ప్రభావమైతే లేదు ఈ పరిస్థితులలో పెట్టుబడులకు ఆకర్షణీయంగా వడ్డీరేట్లను ఉంచాల్సిన అవసరం ఎంతైనా ఉంది. -నైనాలాల్‌ కిద్వారు, కంట్రీ హెడ్‌, హెచ్‌ఎస్‌బీసీ.
0.25% తగ్గించే అవకాశం ఉంది..
మంగళవారం నాటి సమీక్షలో ఆర్‌బీఐ కనీస వడ్డీరేటు ఆర్‌బీఐ 0.25 శాతం మేర తగ్గించే అవకాశం ఉంది. దేశంలో సగటు వర్షపాతం నేపథ్యంలో వస్తు ధరలు తక్కువగా ఉండడం, ద్రవ్యోల్బ ణం నియంత్రణలోనే ఉండేలా అగుపిస్తున్న నేపథ్యంలో ఆర్‌బీఐ వడ్డీ రేట్లను తగ్గించే అవకాశం ఉంది. - మూడీస్‌, అంతర్జాతీయ పరిశోధన సంస్థ.
మీ స్నేహితులకు రికమెండ్ చెయ్యండి